title: Puerto de Marcadau
text: O puerto de Marcadau (en francés port du Marcadau u Marcadaou, en gascón Marcadàu) ye un puerto d'alta montanya que une os balneyarios d'Os Banyos de Pandicosa en l'Alto Aragón y Cautarès en os Altos Pireneus. O nombre de marcadàu significa en occitán gascón plaza de mercau y viene d'os entrecambeos que gosaban fer-se entre las dos versants d'o Pireneu.
  
  O puerto se troba en meyo d'o pico Larré (2.765) y a punta de ra Muga (2.726) u tamién dito de ra Güega.
  
  Dende Francia se i accede dende Pont d'Espagne (1.520 m) a traviés d'a val de Marcadau en o fondón d'a quala se i troba o cubillar Valón (1.865 m).
  
  Por o canto aragonés a puyada se fa dende o balneyario de Pandicosa por o curso d'o río Caldarés. Bi ha muitos ibons como os de Pecico, Gramatuero u o entibo de Vachimanya.
  
  Marcadau
  Parque Nacional d'os Pireneus